Lýðræðislegi framfaraflokkurinn

Lýðræðislegi framfaraflokkurinn er stjórnmálaflokkur á Taívan. Flokkurinn er annar af tveimur stærstu flokkum landsins ásamt kínverska þjóðernisflokknum Kuomintang. Ólíkt Kuomintang styður Lýðræðislegi framfaraflokkurinn ekki samruna Taívans við meginland Kína, þar sem Alþýðulýðveldið Kína fer með völd, heldur styður hann stofnun sjálfstæðs lýðveldis og viðurkenningu á sérstöku þjóðerni Taívana. Um þessar mundir er Lýðræðislegi framfaraflokkurinn stærsti flokkurinn á löggjafarþingi Taívans og núverandi forseti Taívans, Lai Ching-te, er meðlimur í flokknum. Lai er þriðji forseti Taívans úr Lýðræðislega framfaraflokknum.

Flokkurinn rekur uppruna sinn til breiðfylkingar stjórnarandstöðuhópa sem mynduðu bandalag gegn flokksræði Kuomintangs á Taívan á níunda áratugnum. Miðað við Kuomintang er flokkurinn í dag talinn vinstri- eða miðvinstrisinnaður í félags- og efnahagsmálum og er þekktur fyrir áherslu á vernd mannréttinda og á andkommúnisma.

Fyrsti forseti Taívans úr Lýðræðislega framfaraflokknum var Chen Shui-bian, sem var kjörinn forseti árið 2000 og rauf þannig áratuga langa stjórnartíð Kuomintang. Fyrir framboð sitt hafði hann þó mildað nokkuð afstöðu sína og fallið frá stefnunni um aðdráttarlausan aðskilnað frá meginlandi Kína. Tsai Ing-wen, frambjóðandi flokksins, vann forsetakosningar Taívans árin 2016 og 2020.

Frambjóðandi flokksins, Lai Ching-te, vann forsetakosningar Taívans árið 2024. Þetta var þriðji sigur flokksins í röð í forsetakosningum, sem hefur ekki gerst áður.

Gengi í kosningum
Forsetakosningar
 Kosningar Frambjóðandi Meðframbjóðandi Atkvæði alls Hlutfall atkvæða Niðurstaða1996Peng Ming-minFrank Hsieh 2.274.586 21,13%2000Chen Shui-bianAnnette Lu Hsiu-lien 4.977.737 39,30%2004 6.446.900 50,11%2008Frank HsiehSu Tseng-chang 5.445.239 41,55%2012Tsai Ing-wenSu Jia-chyuan 6.093.578 45,63%2016Chen Chien-jen 6.894.744 56,12%2020Lai Ching-te8.170.23157,13%2024Lai Ching-teHsiao Bi-khim5.586.01940,05%

Þingkosningar
+KosningarÞingsætiAtkvæðiHlutfall atkvæðaBreytingFlokksleiðtogiStaðaForseti1989Huang Hsin-chiehLee Teng-hui19922.944.19531,0% 30Hsu Hsin-liang19953.132.15633,2% 3Shih Ming-teh19982.966.83429,6% 16Lin Yi-hsiung20013.447.74036,6% 21Chen Shui-bianChen Shui-bian20043.471.42937,9% 220083.775.35238,2% 62Ma Ying-jeou20124.556.52634,6% 13Tsai Ing-wen20165.370.95344,1% 28Tsai Ing-wen20204.811.24133,98% 7Cho Jung-tai20244.981.06036,16% 10Lai Ching-teLai Ching-te
Tilvísanir

Flokkur:Taívanskir stjórnmálaflokkar